ΚΑΝΟΝΙΣΜΟΣ ( ΕΟΚ ) αριθ . 2239/91 ΤΗΣ ΕΠΙΤΡΟΠΗΣ της 26ης Ιουλίου 1991 περί των μεταβατικών μέτρων που εφαρμόζονται στον τομέα του λυκίσκου μετά την ενοποίηση της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3577/90 του Συμβουλίου της 4ης Δεκεμβρίου 1990 περί των μεταβατικών μέτρων στον τομέα της γεωργίας και των προσαρμογών πουυ απαιτούνται λόγω της ενοποιησης της Γερμανίας ( 1 ), και ιδίως το άρθρο 3,

Εκτιμώντας :

ότι το άρθρο 1 παράγραφος 3 του κανονισμού ( ΕΟΚ ) αριθ . 1784/77 του Συμβουλίου της 19ης Ιουλίου 1977 περί της μεταποιήσεως του λυκίσκου ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 1605/91 ( 3 ), προβλέπει ότι η πιστοποίηση πραγματοποιείται οπωσδήποτε πριν από τη μεταποίηση -

ότι υπάρχουν εκμεταλλεύσεις καλλιέργειας λυκίσκου στο έδαφος της πρώην Λαοκρατικής Δημοκρατίας της Γερμανίας όπου, για τεχνικούς λόγους, η διαδικασία επεξεργασίας του λυκίσκου συνδέεται με το πρώτο στάδιο της μεταποίησης - ότι, στις περιπτώσεις αυτές, η τεχνική διάταξη του χρησιμοποιούμενου εξοπλισμού δεν επιτρέπει να πραγματοποιηθεί η πιστοποίηση πριν από τη μεταποίηση - ότι πρέπει να θεσπισθεί προσωρινή παρέκκλιση υπέρ των εν λόγω εκμεταλλεύσεων παραγωγής λυκίσκου, ώστε να τους δοθεί η δυνατότητα να συνεχίσουν να χρησιμοποιούν τον εξοπλισμό τους -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Με την επιφύλαξη των προθεσμιών, όπως καθορίζονται στο άρθρο 1 παράγραφος 3 του κανονισμού ( ΕΟΚ ) αριθ . 1784/77, στην περίπτωση του λυκίσκου που καλλιεργείται στο έδαφος της πρώην Λαοκρατικής Δημοκρατίας της Γερμανίας και αποτελεί αντικείμενο επεξεργασίας και μεταποίησης στις εκμεταλλεύσεις παραγωγής λυκίσκου οι οποίες προσδιορίζονται στο παράρτημα του παρόντος κανονισμού και μέχρι τις 31 Δεκεμβρίου 1992, η πιστοποίηση είναι δυνατόν να πραγματοποιείται μετά τη μεταποίηση του λυκίσκου σε μορφή σβόλων, αλλά από οποιαδήποτε περαιτέρω μεταποίηση, εφόσον είναι δυνατόν να διασφαλίζεται ότι τηρούνται οι ελάχιστες εμπορικές απαιτήσεις που καθορίζονται στο παράρτημα του κανονισμού ( ΕΟΚ ) αριθ . 890/78 της Επιτροπής ( 4 ). Η πιστοποίηση του λυκίσκου σε μορφή σβόλων που αποτέλεσε αντικείμενο μεταποίησης στις προαναφερθείσες εκμεταλλεύσεις πραγματοποιείται στα κέντρα πιστοποίησης στο έδαφος της πρώην Λαοκρατικής Δημοκρατίας της Γερμανίας .

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 26 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 353 της 17 . 12 . 1990, σ . 23 . ( 2 ) ΕΕ αριθ . L 200 της 8 . 8 . 1977, σ . 1. ( 3 ) ΕΕ αριθ . L 149 της 14 . 6 . 1991, σ . 14 . ( 4 ) ΕΕ αριθ . L 117 της 29 . 4 . 1978, σ . 43 .

ΠΑΡΑΡΤΗΜΑ

Εκμεταλλεύσεις στις οποίες είναι δυνατόν να πραγματοποιείται η πιστοποίηση μετά τη μεταποίηση :

SACHSEN : Borthen Stockhausen Kohren-Sablis SACHSEN-ANHALT : Rottmersleben Irrleben Osterweddingen Langenweddingen Oschersleben Harsleben THUeRINGEN : Grossfahner Bad Tennstedt Graefentonna Heringen Nordshausen Straussfurt Kindelbrueck Grossbrembach Westerengel Grossenehrich Hohenebra